**Mokinių priėmimas į Panevėžio miesto savivaldybės 1-ąsias klases prasidės 2021m. sausio 5 d.**

**Dėl priėmimo į Alfonso Lipniūno progimnaziją, Vytauto Žemkalnio gimnaziją ir specialiąsias mokyklas reikia kreiptis į pačias mokyklas.**

**Į „Aušros“, „Ąžuolo“, Beržų, Rožyno, „Saulėtekio“, „Šaltinio“, „Vilties“, „Vyturio“, „Žemynos“ progimnazijas, Pradinę ir Mykolo Karkos pagrindinę mokyklas vaikai priimami centralizuotai Švietimo skyriuje (Laisvės a. 23, 102 kab.).**

**Priėmimas į visas anksčiau išvardytas mokyklas prasidės 2021 m. sausio 5 d. Iki vasario 28 d. teikiamas pirmumas tiems, kurie gyvena (deklaravę gyv. vietą) mokyklai priskirtoje aptarnavimo teritorijoje. Nuo kovo 1 d. teritorinis pirmumas nebeteikiamas, tęsiamas priėmimas į laisvas vietas pagal prašymo gavimo datą ir laiką.**

**Pateikiami dokumentai:**

**1.** prašymo popierinis ar elektroninis variantas

(**1A priedas** skirtas centralizuotai priimamiems į 1-ąją klasę mokiniams, gyvenantiems (deklaravusiemems gyv. vietą) mokyklai priskirtoje aptarnavimo teritorijoje,

 **1B priedas** – mokiniams, negyvenantiems mokyklos aptarnavimo teritorijoje)

 **2.** vaiko asmens dokumento (gimimo liudijimo, paso ar tapatybės kortelės) kopija;

 **3.** 2 fotonuotraukos (3x4, pateikiamos į mokyklą iki rugsėjo 1 d.);

 Esant būtinumui galima pateikti ir kitus dokumentus:

 **4.** Pedagoginės-psichologinės tarnybos pažymą;

  **5**. Pažymą iš mokyklos, kurioje jau mokosi broliai (įbroliai) ir (ar) seserys(įseserės);

***Pastaba:*** Vaiko sveikatos pažymėjimo, gyvenamosios vietos deklaravimo pažymos kartu su prašymu pateikti nereikia.

Prašymas ir pridedami dokumentai priimami Švietimo skyriuje **(Laisvės a. 23** 102 kab.); prašymą teikiantis asmuo pateikia savo asmens dokumentą.

Prašymas ir pridedamų dokumentų skaitmenines kopijas galima siųsti el. paštu *priemimas.mokyklos@panevezys.lt***nuo sausio 5 d. 8.00 val**. (anksčiau išsiųsti neregistruojami). El. paštu siunčiamas prašymas turi būti suformuotas elektroninėmis priemonėmis ir patvirtintas el. parašu, pridedamų dokumentų skaitmeninės kopijos patvirtintos el. parašu.

**Ypatingų atvejų (ekstremaliųjų situacijų, karantino ar pan.) laikotarpiu prašymai ir kitų dokumentų skaitmeninės kopijos el. paštu gali būti siunčiami be el. parašo.**

Prašymų formas galima pasiimti Švietimo skyriuje arba rasti Savivaldybės internetinėje svetainėje ([www.panevezys.lt](http://www.panevezys.lt) - Paslaugos - Administracinės paslaugos - Švietimo skyrius – Centralizuotas vaikų priėmimas į bendrojo ugdymo mokyklų 1, 5, gimnazijų I, III klases - prašymo forma )

Švietimo skyriaus darbo laikas:

I-IV: 8.00 -17.00

V: 8.00 -15.45

Pietų pertrauka 12.00-12.45

Informacija teikiama el. paštu *priemimas.mokyklos@panevezys.lt*